इस्‍लामाबाद। पाकिस्‍तान के चुनाव आयोग ने मंगलवार को पाकिस्‍तान तहरीक-ए-इंसाफ (पीटीआई) के मुखिया इमरान खान की दो सीटों पर जीत की अधिसूचना जारी करने पर रोक लगा दी है। चुनाव आयोग के इस फैसले से इमरान खान का शपथ ग्रहण खटाई में पड़ गया है। 25 जुलाई को पाकिस्‍तान में हुए चुनावों के बाद इमरान की पार्टी सबसे बड़ी पार्टी के तौर पर सामने आई है। सोमवार को पार्टी ने इमरान खान को अपने संसदीय दल का नेता घोषित कर दिया।